Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника бироа за пројектовање „Faros-inženjering“ Лесковац, ул. ххххх, локал 3, МБ ххххх, ПИБ ххххх, чији је законски заступник Небојша Дикић, ул. ххххх, Лесковац, ЈМБГ ххххх, а у име Милосављевић Зорана из села Житорађе, Владичин Хан ЈМБГ ххххх, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** усаглашени захтев пуномоћника бироа за пројектовање „Faros-inženjering“ Лесковац, ххххх, локал 3, чији је законски заступник Небојша Дикић, ул. хххх, Лесковац, а у име Милосављевић Зорана из села Житорађе, Владичин Хан, **за издавање локацијских услова за доградњу постојећег објекта на кп.бр.** **115/3** **КО Владичин Хан**, **због неиспуњења формалних услова за даље поступање по захтеву.**

Подносилац захтева не може поново користити право подношења усаглашеног

захтева.

**О б р а з л о ж е њ е**

Пуномоћник Биро за пројектовање „Faros-inženjering“ Лесковац, ххххх, локал 3, чији је законски заступник Небојша Дикић, ххххх, Лесковац, а у име Милосављевић Зорана из села Житорађе, поднео је дана 19.05.2016.године усаглашени захтев за издавање локацијских услова за доградњу постојећег објекта на кп.бр. 115/3 КО Владичин Хан. Увидом у списе предмета утврђено је да подносилац захтева и након доношења првог закључка са наведеним недостацима није приложио потребну документацију прописану Законом и подзаконским актима, односно није приложио следећу документацију:

* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

Свеска архитектуре није потписана електронским сертификованим потписом као што је то учињено код главне свеске.

Како подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа није кроз усаглашени захтев отклонио све утврђене недостатке, надлежни орган не може поступати по том измењеном-усаглашеном захтеву, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се преко овог органа изјавити жалба Министарству грађевинарства, саобраћаја и инфраструктуре РС - Јабланички управни округ у Лесковцу, у року од 15 дана од дана пријема закључка.

Жалба се таксира са 440,00 динара административне таксе.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-6752-LOCH-2/2016, заводни број 350-40/2016-04 дана 26.05.2016.године.**

 **РУКОВОДИЛАЦ,**

 **Љиљана Мујагић,дипл.просторни планер**